Diari Oficial de la Generalitat Valenciana


Sumari del DOGV 5601, del 18-09-2007 (2007/11246)

RESOLUCIÓ de 13 de setembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni Marc de col?laboració entre l'Agència Valenciana de Salut i l'Associació civil "Emiliano Zapata Fundació d'Estudis i Investigació".
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5601

Data del DOGV
:   18-09-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11972


Data del document
:   13-09-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Agència Valenciana de Salut
    * salut pública
    * investigació mèdica
    * cooperació internacional
    * cooperació administrativa

RESOLUCIÓ de 13 de setembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni Marc de col'laboració entre l'Agència Valenciana de Salut i l'Associació civil "Emiliano Zapata Fundació d'Estudis i Investigació". [2007/11553]  
Subscrit, després de la tramitació prèvia reglamentària, entre l'Agència Valenciana de Salut i l'Associació civil "Emiliano Zapata Fundació d'Estudis i Investigació", el 20 de març de 2007, un Conveni Marc de col'laboració, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 1197/2007, i que figura com a annex d'esta resolució.  
València, 13 de setembre de 2007. El director general de Relacions amb les Corts i Secretariat del Consell: Ángel Mompó Romero.  
Conveni marc de col·laboració entre l'Agència Valenciana de Salut i l'Associació civil "Emiliano Zapata Fundació d'Estudis i Investigació".  
València, 20 de març de dos mil set  
D'una Banda, Rafael Blasco Castany, conseller de Sanitat, com a president del Consell d'Administració de l'Agència Valenciana de Salut, fent ús de la delegació per la signatura d'este conveni que fa l'Acord del Consell d'Administració d'1 de febrer de 2007, publicat en el DOCV número 5.453, de data 19 de febrer de 2007.  
De l'altra banda, Margarita Zapata Choiseul, presidenta de l'Associació civil Emiliano Zapata Fundació d'Estudis i Investigació, facultada per l'article vint-i-huit dels estatuts.  
Les parts, en la representació que tenen, es reconeixen la capacitat legal mútua suficient per a la signatura d'este conveni, i amb esta finalitat,  
MANIFESTEN  
Primer. L'Agència Valenciana de Salut és conscient de la problemàtica sanitària de les regions on la població viu de manera dispersa, i també de la falta de formació i capacitació dels professionals sanitaris que atenen este segment poblacional.  
Segon. És objectiu prioritari de l'Associació Civil Emiliano Zapata Fundació d'Estudis i Investigació (d'ara en avant, la fundació) promoure activitats dirigides a grups d'escassos recursos que faciliten als col·lectius més vulnerables o discriminats, entre altres els jóvens, les dones i xiquets, la garantia dels seus drets i l'accés a recursos formatius i d'altres tipus per a augmentar la qualitat de vida dels xiquets, i també fer tasques de capacitació i formació de lideratges, principalment de jóvens i dones.  
Pel que s'ha exposat adés les parts acorden formalitzar este conveni marc de col·laboració, d'acord amb les clàusules següents.  
Clàusules  
Primera. Objecte del conveni  
L'objecte d'este conveni marc de col·laboració consistix en l'establiment d'un marc general de col·laboració a fi d'elevar la qualitat de l'atenció sanitària en la població de la Serra Tarahumara de Mèxic, a través de programes de promoció, formació i informació sanitària, i també a través de programes de capacitació de les infermeres i dones comares que treballen amb la població de la Serra Tarahumara.  
Segona. Obligacions de les parts  
Els projectes i les actuacions concretes que s'han de fer es precisaran per mitjà d'acords singulars o de desenvolupament d'este conveni marc, que establiran el finançament necessari per a l'execució i també la quantia que n'haurà de pagar cada una de les parts.  
Tercera. Comissió mixta de seguiment  
A fi de vetlar pel compliment general de les clàusules d'este conveni i de coordinar les accions previstes, es crea una comissió mixta de seguiment, integrada per un representant de cada una de les institucions sotasignades del conveni i amb les competències següents:  
- L'avaluació del desplegament del conveni i la interpretació de les clàusules.  
- La preparació dels projectes successius i d'accions.  
- La proposta de pròrroga o de rescissió del conveni.  
- L'estudi i l'assessorament respecte a totes les qüestions que sotmeta a la comissió qualsevol de les parts.  
Quarta. Vigència  
Este conveni produïx efecte a partir de la data de la signatura i manté la vigència fins al 31 de desembre de 2008. Es prorroga expressament, si cap de les parts en demana la resolució.  
Cinquena. Causes de rescissió  
Són causes de rescissió d'este conveni:  
a) L'incompliment manifest de les obligacions assumides per part de qualsevol de les parts.  
b) L'acord mutu de les parts.  
c) La denúncia expressa d'una de les parts, avisada, com a mínim, tres mesos abans.  
d) El fet que desapareguen les circumstàncies que l'originen.  
I, com a mostra de conformitat, les parts signen este conveni, al lloc i en la data indicats en l'encapçalament.  
Agència Valenciana de Salut   
Rafael Blasco Castany  
Emiliano Zapata Fundació d'Estudis i Investigació  
Margarita Zapata Choiseul